Herbert Watkin Williams-Wynn

Roedd y Cyrnol Herbert Watkin Williams-Wynn (29 Ebrill 1822 – 22 Mehefin 1862) yn filwr ac yn Aelod Seneddol Ceidwadol dros etholaeth Maldwyn.'Death of Lt Col Herbert Williams Wynn Wrexham Advertiser 28 Mehefin 1862 tud 7 Col 5

Cefndir

Ganwyd Williams-Wynn yn Llundain ym 1822. Roedd yn ail fab i Syr Watkin Williams-Wynn, 5ed Barwnig a Henrietta merch Edward Clive, Iarll cyntaf Powys ac yn unig frawd i Syr Watkin Williams-Wynn, 6ed Barwnig.

Priododd Anna Lloyd merch Edward Lloyd Plas Cefn Meiriadog, Llanelwy ar 26 Gorffennaf 1855, bu hi farw ym 1926; bu iddynt bedwar o blant:

Is gapten Edward Watkin Williams-Wynn (1857-1880); bu farw mewn damwain wrth yrry canŵ ar Afon Tafwys 
Helen Florentila Williams-Wynn (1858- 1956)
Syr Herbert Lloyd Watkin Williams-Wynn, 7fed Barwnig (1860- 1944)
Syr Robert William Herbert Williams-Wynn, 9fed Barwnig (1862-1951)Colonel Herbert Watkin Williams-Wynn Tatton Park - Its' People   adalwyd 19 Ebrill 2015

Gyrfa
Ymunodd ar fyddin yn 1839 fel llumanwr gan gael ei ddyrchafu yn Is gyrnol yn 2il Gatrawd Gorllewin yr India ym 1854 gan ymadael ar fyddin reolaidd ym 1855. Bu'n wasanaethu wedyn fel Uwchgapten yng Nghatrawd Reiffl Wirfoddol Sir y Fflint am weddill ei oes.

Gyrfa wleidyddol
Cafodd ei ethol i'r senedd fel aelod Ceidwadol Maldwyn ar farwolaeth ei ewythr Charles Watkin Williams Wynn, gan wasanaethu am 4 tymor seneddol. Cafodd ei ethol yn ddiwrthwynebiad ar bob achlysur.

Marwolaeth
Bu farw o ganlyniad i niweidiau derbyniodd o ganlyniad i gael ei daflu o'i gyfryw gan ei geffyl wrth ddychwelyd adref o gyfarfod o'r Gatrawd Wirfoddol  ym 1862, roedd yn 40 oed. Rhoddwyd ei weddillion i orwedd yng nghladdgell ei deulu yn yr Eglwys Wen, Bodelwyddan.Gwladgarwr 28 Mehefin 1862  adalwyd 19 Ebrill 2015

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1822
Categori:Gwleidyddion y 19eg ganrif o Gymru
Categori:Marwolaethau 1862